El Conservatori de Sagunt interpreta esta setmana les audicions i el concert del segon trimestre
04 de març 2024

El Conservatori Professional de Música Joaquín Rodrigo de l'Ajuntament de Sagunt realitzarà hui, dilluns 4 de març, i demà, 5 de març, les audicions del segon trimestre i este dijous, 7 de març, oferirà un concert gratuït en L’Auditori Joaquín Rodrigo de Sagunt a les 19 hores, en el qual actuaran l'Orquestra, la Big Band i la Banda. Estes actuacions les organitza el Conservatori municipal dependent del departament d'Educació.

Les audicions seran de solistes i grups de cambra i tindran lloc en el Conservatori a partir de les 16:30 hores.

En el concert, l’Orquestra, dirigida per Francisco Hernández Forriol i María José Canet Benavent, interpretarà la _Fairest Isle_ (_Ópera Rey Arturo_), d’Henry Purcell, amb la solista Olha Yankowska; _Domine Deus_ (_Gloria_), d’Antonio Vivaldi, amb els solistes Maria Corbaton (cant), Piedad Madrid (oboè) i Carlos Rovira (Violoncel); _Lascia Ch’io Pianga_ (_Ópera Rinaldo_), de Geor Friederich Händel amb la solista Martina Corella; i _The elements_, de Richard Meyer.

La Big Band, dirigida per Francisco Garfella Ayete, interpretarà _L-O-V-E_, de Bert Kaempfert i Milt Gabler, con el arreglo de Roger Holmes; _Topsy_, d’Edgar Batle i Eddie Durbham, amb l’arranjament de Rick Stitzel; _Blue Bosa_, de Kenny Durham, amb l’arranjament de Mark Taylor; _Autum Leaves_, de Joseph Kosma, amb l’arranjament de Michele Fernández; i _Blues for you,_ de Mark Taylor.

La Banda, dirigida per Mónica Navarro Redondo i J. Ignacio Ruiz Linares interpretarà _Don Juan (Fantasía Española)_, de Rafael Doménech Pérez, amb els solistes Camilo Torres Herrada (trompeta) i Raquel Lorente Cantos (saxofón); _Vasa for symphonic Band,_ de José Súñer Oriola; i _Eaglecrest,_ de James Barnes.

![](/media/ztqncd2j/audició-2n-trimestre-2023-2024-c.jpg?width=601.1261261261261&height=850)

![](/media/szykgtc3/cartell-concert-7-de-març-c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-sagunt-interpreta-esta-setmana-les-audicions-i-el-concert-del-segon-trimestre/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-sagunt-interpreta-esta-setmana-les-audicions-i-el-concert-del-segon-trimestre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-sagunt-interpreta-esta-setmana-les-audicions-i-el-concert-del-segon-trimestre/ "Linked In")
*   [](mailto:?body=https://aytosagunto.es/va/actualitat/el-conservatori-de-sagunt-interpreta-esta-setmana-les-audicions-i-el-concert-del-segon-trimestre/)